291 
man i saadanne Huler virkelig har truffet Beviser for den Sam- 
tidighed mellem Mennesket og de store uddøde Dyr, hvorpaa 
iøvrigt Fundene fra Gruuslagene i Frankrige og England saa be- 
stemt henpege. Men at dømme efter foreliggende samstemmende 
Beskrivelser af nøjere Undersøgelser af Klippehuler paa Siciliens, 
Italiens og Englands Kyst, hvor baade raae Flint- og Beenred- 
skaber, Rester af spiselige Skaldyr samt Knokler alene af jagt- 
bare, men ikke tamme Dyr, mærkværdig liig vore fra Affalds- 
dyngerne og kjendelig forskjellige fra dem i Pælebygningerne 
og de store Steengrave, ere opdagede”), vil man neppe feile 
ved at antage, hvad i og for sig er fuldkommen naturligt, at 
Klippehulerne paa Europas Kyster og Flodbredder fornemmelig 
have tjent til Boliger for Mennesker i hiin fjerne Tid, da Jagt 
og Fiskeri udgjorde den eneste eller dog den væsentligste Er- 
hvervskilde, da i Europas Indre knap Sø- og Flodbredderne 
vare befolkede, og da de vilde Kystbeboere hverken kjendte 
Qvægavl eller Agerdyrkning, ei heller opførte enten Pælebyg- 
ninger eller store Steengrave. Dermed er det selvfølgelig ikke 
nægtet, at jo flere af de tilsyneladende mere primitive Fund 
fra Klippehulerne kunne, i Lighed med nogle af vore fra Affalds- 
dyngerne og Kysterne, hidrøre fra en Overgangstid, fra et Tids- 
rum, da allerede Qvægavl, Agerdyrkning og i det Hele en høiere 
Kultur baade i fjernere og mere nærliggende Egne havde be- 
gyndt at gjøre sig gjeldende. 
Naar vi altsaa til Slutning oversee de hidtil kjendte Fund 
og lagttagelser for Steenalderens Vedkommende baade i vort 
Norden og i andre Lande i Europa, troer jeg nok at turde sige, 
at de af mig udtalte Anskuelser om en Inddeling i forskjellige 
Tidsrum af Mindesmærkerne og Oldsagerne fra Steenalderen og 
om en indenfor dennes Omraade i Europa foregaaet Kultur- 
1) Som Exempler kunne iblandt flere jævnføres: for Sicilien Baron Ancas 
og Dr. Falconers Undersøgelser, for Norditalien Forels Meddelelse om 
Klippehulerne ved Menton, og for England Mac Enerys Udgravning af 
Kents hole ved Torqvay. 
